Lord Caledon Guest House | LekkeSlaap
Lord Caledon Guest House is in Camphersdrfit, in George geleë en spog met 'n pragtige uitsig op die Outeniekwaberge. Die verblyf is ideaal vir sakereisigers, vakansiegangers en gaste wat op soek is na gerieflike oornagverblyf.
Dié gastehuis beskik oor 7 smaakvol versierde kamers, waarvan 6 'n uitsig oor die swembad het. Elke kamer het 'n ekstra lang koninggrootte-bed wat op versoek in 2 enkelbeddens omskep kan word. Daar is 'n TV met DStv en 'n yskassie met 'n kroegie. Tee- en koffiemaakgeriewe en WiFi is ook beskikbaar.
Buite is daar 'n heerlike area met 'n groot TV en braai.
Gaste kan die gemeenskaplike kombuis se mikrogolfoond benut. Die gastehuis is naby verskeie restaurante, winkels en ander geriewe. Gaste kan ook aanlyn kos bestel of per telefoon om afgelewer te word.
Ontbyt beskik oor verskeie ontbytgraan, jogurt, 2 opgesnyde vrugte afhangend van die seisoen, 'n bak vrugte, sap en warm koffie. Dit sluit ook 'n warm ontbyt in met eiers, spek, stukkie boerewors, sampioene en tamatie.